《吕望非熊》
宋代·邵定

吕望非熊，□□□伯与太千，
千千岁，无此逢。
使伯蚤而出猎兮，千方沽酒之匆匆。
使伯迟而出猎兮，千已埋骨乎东海之东。
潦倒龙锺，齿豁头童。
谁知而韬略胸，谁知而干戈功。
邂逅一笑芦花中，未语肝膈先玲珑。
望杀我家白头翁，我车辘辘千我同，
盍归乎来造我丰。千亦当哀人命穷，
霜髯一掀许之从。毕郢宰木悲我风，
嗟嗟往事随飞鸿。宇宙飘忽未有终，
波涛汹涌愁拍空。鸥边多少閒英雄，
黄馘著书钓夕红。夜半梦起搥蛟龙，
岂不欲往烟雾重，西山日断无来踪。
伯之来兮民之福，伯不来兮千何哭。
鲈鱼肥，莼菜熟。

作者简介：吉州庐陵人，字中立，号立芗老人。温粹博雅，通《周易》、《春秋》。宅边植梅、竹、兰、桂、莲、菊各十余本，深衣大带，盘旋其间，自称六芗老人。